Eilatricidade

La eilatricidade, tamien screbido cumo lhetricidade, ye un fenómeno físico oureginado por cargas eilétricas státicas ó an mobimiento i por sue anteraçon. Quando ua carga se ancontra an repouso, porduç fuorças subre outras que stan al sou redror. Se la carga se mobe, porduç tamien campos magnéticos. 
Hai dous tipos de cargas eilétricas, chamadas positibas i negatibas. Las cargas de nome eigual (mesmos senhales) arrepélan-se i las de nomes çtintos (senhales defrentes) atraen-se. 

La eilatricidade cria-se de la anteraçon de ciertos tipos de partículas sub-atómicas. La partícula más liebe que leba carga eilétrica ye l eilétron, que assi cumo la partícula de carga eilétrica ambersa a la de l eilétron , l próton, trasporta la ounidade fundamental de carga ), cargas eilétricas de balor mais pequeinho son tenidas cumo eisistentes an subpartículas atómicas cumo ls quarks.

Ls átomos an circunstáncias normales cunténen eilétrones, i muita beç ls que stan más loinge de l núcleo çprénden-se cun muita facelidade. An alguas sustáncias, cumo ls metales, hai muitos eilétrones lhibres. Desta maneira, un cuorpo queda carregado eiletricamente grácias a la reourdenaçon de l eilétrones. 

Un átomo normal ten cantidades eiguales de carga eilétrica positiba i negatiba, lougo ye eiletricamente neutro. La cantidade de carga eilétrica trasportada por todos ls eilétrones de l átomo, que por cumbençon son negatibas, stá eiquilibrada pula carga positiba que queda ne l núcleo. Se un cuorpo tén un eicesso de eilétrones quedará carregado negatibamente. Al cuntrário, cula falta de eilétrones, un cuorpo queda carregado positibamente, porque hai más cargas eilétricas positibas ne l núcleo. 

Eilatricidade ye la passaige de eilétrones an un cundutor. Buns cundutores son na grande maiorie de la família de l metales: ouro, prata i alumínio, assi cumo alguns nuobos materiales de propiedades físicas alteradas que cundúzen einergie cula mínima perda de einergie chamados supercundutores. Yá la porcelana, l plástico, l bidro i la borraixa son buns eisolantes. Eisolantes son materiales que nun premíten la passaige de la eilatricidade.

Alguns cunceitos amportantes que dízen respeito a la eilatricidade dében ser definidos:

 Campo eilétrico: Eifeito porduzido por ua carga l qual puode eisercer fuorça subre outras partículas carregadas.
 Potencial eilétrico: Capacidade dun campo eilétrico de rializar trabalho. Ne l SI (Sistema Anternacional de Ounidades) ye medido an bolt (B).
 Corriente eilétrica: Cantidade de carga que ultrapassa un cacho nun dado anterbalo de tiempo. Ne l SI ye medido an ampère (A). 
 Poténcia eilétrica: Cantidade de einergie cumbertida an un dado anterbalo de tiempo.
 Carga eilétrica: Grandeza probeniente de ls nibles subatómicos.

 Stória 

 Potencial eilétrico 

La deferença de potencial eilétrico antre dous puntos ye definida cumo l trabalho neçairo para lhebar ua carga positiba dun punto al outro debedido pul balor desta carga. Se eimanginarmos un punto cumo refrencial zero puode-se dezir que l potencial eilétrico dua carga an un punto ye eigual al trabalho para lhebar ua carga positiba de l punto zero até l punto an queston debedido pul balor desta carga.

Para refrenciales eisolados puode-se ousar esse punto de refréncia ne l anfenito. 
Quando se tratar de la defrença de potencial dua carga antre un punto i l anfenito trata-se de l potencial eilétrico desta carga. L potencial ye medido an bolts (1 bolt = joule/coulomb).

L gradiente de l potencial eilétrico dua carga relacionado al sou campo eilétrico puode ser screbido deste modo:

Sendo  l potencial eilétrico i  l betor campo eilétrico.

 Cunceituando 

Cundutores (Corriente  eilétrica)

Chama-se corriente eilétrica l fluxo ourdenado de eilétrones an un cacho. La corriente cuntína ten un fluxo custante, anquanto la corriente alternada ten un fluxo de média zero, inda que nun tenga balor nulo to l tiempo. Esta definiçon de corriente alternada amplica que l fluxo de eilétrones demuda de direçon cuntinamente.

L fluxo de cargas eilétricas puode gerar-se an un cundutor, mas nun eisiste ne ls eisolantes. Alguns çpositibos eilétricos que outelizan estas caraterísticas eilétricas ne ls materiales se chaman çpositibos eiletrónicos. 

La Lei de Ohm çcribe la relaçon antre la antensidade i la tenson an ua corriente eilétrica: la deferença de potencial eilétrico ye diretamente porporcional a la antensidade de corriente i a la rejisténcia eilétrica. La  Lei de Ohm ye spressa matematicamente assi:

Adonde:

 U = Deferença de potencial eilétrico 
 I  = Corriente eilétrica 
 R = Resisténcia 

La cantidade de corriente an un cacho dada dun cundutor define-se cumo la carga eilétrica que la atrabessa an ua ounidade de tiempo, esto ye, Colomb (C), por segundos (s).

Catadorie:Eilatricidade